
ŠIAULIŲ JAUNŲJŲ TURISTŲ CENTRO 

KALĖDINIŲ ATVIRUKŲ – PAVEIKSLIUKŲ KONKURSO „SPINDULIUOJANTI  ŠILUMA“

NUOSTATAI

Šv.Kalėdos – tai metas , kurį mėgsta tiek vaikai, tiek paaugliai, tiek suaugę. Kodėl ? Jokia paslaptis, jog spinduliuojanti šiluma pakeri kiekvieną...

Tačiau kaip bebūtų gaila, viskas vis labiau banalėja ir paprastėja, daugelis iš mūsų vis rečiau nusprendžia padaryti kad ir mažą rankdarbėlį. Nepaisant to, šiandien siūlome pasinerti į originalumo bei kūrybiškumo galimybę ir pasigaminti Kalėdinį atviruką – paveiksliuką.

I. BENDROSIOS NUOSTATOS

1. Kalėdinių atvirukų – paveiksliukų konkursas skirtas Šv.Kalėdų laukimo įprasminimui.

2. Kalėdinių atvirukų – paveiksliukų tikslas – plėtoti Šiaulių jaunųjų turistų centro bendruomenės bendravimą ir bendradarbiavimą, puoselėti kūrybinius gebėjimus.

3. Kalėdinių atvirukų – paveiksliukų konkurso uždaviniai :

3.1. Skatinti vaikus ir jaunimą domėtis tautine savimone, tradicijomis .

3.2. Skatinti  meninę saviraišką.

3.3. Plėtoti  meninės kūrybos sklaidą.

II. DALYVIAI


4.Konkurse kviečiami dalyvauti Šiaulių JTC bendruomenės nariai.

III. VIETA IR LAIKAS

5. Darbus pristatyti  iki 2012-12-17 į kraštotyros kabinetą. Konkurso koordinatorei   Vidai Šambarienei.

IV. DARBŲ PATEIKIMO SĄLYGOS`


6. Konkursui pateikiami įvairaus formato kūrybiniai darbai, sukurti įvairiomis technikomis: akvarele, guašu, akrilu, grafikos priemonėmis, karpiniai ir kt. 


7. Ant kiekvieno darbo turi būti lapelis (rekvizitas) parašytas didžiosiomis raidėmis autoriaus vardas ir pavardė, amžius.


8. Darbas turi būti paruoštas eksponavimui.

IV. VERTINIMAS

   9. Darbai bus vertinami, atsižvelgiant į idėjos originalumą, meniškumą, perteiktą Kalėdinę nuotaiką, estetinį kūrinio vaizdą.

  10. Darbus atrinks ir vertins komisija.

  11. Parodos organizatoriai pasilieka teisę parodoje eksponuoti tik tuos darbus, kurie atitinka konkurso nuostatas.

   12. Meniškiausio atviruko – paveiksliuko autoriai bus apdovanoti prizais 2013 m. sausio mėn. 

